Document ID: 32001R1941

Kommissionens forordning (EF) nr. 1941/2001
af 2. oktober 2001
om undtagelse fra forordning (EF) nr. 1372/95 om gennemførelsesbestemmelser for ordningen med eksportlicenser for fjerkrækød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(1), senest ændret ved Kommissionens forordning (EF) nr. 2916/95(2), særlig artikel 3, stk. 2, og artikel 8, stk. 12, og
ud fra følgende betragtninger:
(1) Kommissionens forordning (EF) nr. 1372/95(3), senest ændret ved forordning (EF) nr. 1383/2001(4), fastsætter gennemførelsesbestemmelser for ordningen med eksportlicenser for fjerkrækød.
(2) Ved den seneste ændring af nævnte forordning blev produktkategorierne i bilag I tilpasset, og produkterne i kategori 4 blev lagt sammen med kategori 3 for at lette anvendelsen af licenserne for de forskellige præsentationer af hele kyllinger og tillade udførsel af alle typer kyllinger ved hjælp af den samme licens.
(3) De nye, smidigere regler gælder for licenserne, som der ansøges om fra den 10. juli 2001. Handelsproblemer, der er konstateret i samhandelen med Rusland efter udbrud af mund- og klovesyge i flere medlemsstater, har imidlertid gjort det umuligt at anvende visse licenser, som der blev ansøgt om inden den 10. juli 2001. Disse licensers gyldighed bør derfor forlænges, og de nye regler anvendes for dem.
(4) Da de pågældende licenser udløber den 24. september 2001, er det nødvendigt at anvende denne forordning fra denne dato.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
1. Bilag I til forordning (EF) nr. 1372/95 anvendes også for eksportlicenser, som der er ansøgt om inden den 10. juli 2001, og hvis gyldighedsperiode ikke er udløbet inden denne dato.
2. Uanset artikel 2, stk. 1, i forordning (EF) nr. 1372/95 forlænges gyldighedsperioden for de i stk. 1 omhandlede licenser efter anmodning fra indehaveren med 45 dage.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 24. september 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. oktober 2001.

Labels: 3
17
15
6